Nos Hugues Darci Baillis d’Ausois façons sauoir à tous çaus, qui verront  orront ces presantes lettres, que en nostre presance por ce especiaument establis Milon li fis au Baut de Quincé a recogneu de sa propre volunté, sans nulle force, sans contraignement, sans paor,  sans nulle autre contrauention, que il est homs à l’Abbé  au Conuent de Montier sainct Iean taillables  esploitables, haut  bas, en la main morte de ladite Eglise aus vs,  aus constumes des aultres hommes, que li dis Abbés  li Conuents ont en ladite ville de Quincé. Et s’il auenoit chose que li dis Milon s’auouoit, ou se faisoit auoer por autre Seigneur que por loudit Abbé,  porloudit Conuent, il quitte  ottroie audit Abbé,  audit Conuent les sues choses toutes mobles,  non mobles en quelque leu, quil fussent trouué. Renonce en ce faict ii dis Milon à toutes frainchises, à tous percors,  à toutes aides de droict escrit,  non escrit. Et por ce que ce soit chose ferme  estable à tous iors, nous auons seelees ces presantes letres de nostre seel, à la priere  à la requeste doudit Milon. Ce fu faict en lan de grace mille deus cens sexante  dis ou mois de Mars.